|  |  |
| --- | --- |
| VNK |  |
| Itämeri- ja meripolitiikan ohjausryhmä |
|  |
|  |
|  |
|  |

Valtioneuvoston kanslian lausuntopyyntö 1.11.2018 (AO20051)

|  |
| --- |
| PÄÄESIKUNNAN LAUSUNTO SUOMEN MERIPOLITIIKAN LINJAUKSET - ASIAKIRJAN LUONNOKSESTA |

Pääesikunta esittää seuraavat havainnot Suomen meripolitiikan linjaukset -asiakirjan luonnokseen:

Suomen meripolitiikan linjaukset -asiakirjan luonnoksen mukaan Suomi kehittää meripolitiikasta selkeän vastuualueen. Asiakirja täydentää erityisesti valtamerien osalta jo olemassa olevia selontekoja, strategioita ja toimenpideohjelmia, joilla on yhtymäkohtia meripolitiikkaan.

Meripolitiikan kärjiksi on valittu merten suojelu, merilogistiikka, meriklusteri ja merellinen tuotanto. Johdannossa olisi hyvä tuoda esille perusteet, joilla edellä mainitut kärjet on valittu.

Turvallinen toimintaympäristö on perusedellytys muille toimille vaikuttaen kaikkiin toimijoihin ja toimintoihin. Yli 80 % maailman kuljetusten volyymista ja 70 % kuljetusten rahallisesta arvosta toteutetaan meritse. Globaalisti merikuljetusten määrä tulee arvion mukaan kasvamaan vähintään kolminkertaiseksi vuoteen 2050 mennessä. Pääsy maailman merille ja niiden vapaan käytön turvaaminen tulee tulevaisuudessakin säilymään valtioille elintärkeänä. Suomi on myös hyvin riippuvainen meriyhteyksistä turvallisuuden, huoltovarmuuden ja elintärkeiden toimintojen turvaamisen kannalta. Nämä asiat tulisi ottaa esille johdantotekstissä samoin kuin se, että Itämeren alueen turvallisuutta sekä puolustuksen kehittämistä käsitellään valtioneuvoston ulko- ja turvallisuuspoliittisessa selonteossa (2016) ja valtioneuvoston puolustuselonteossa (2017).

Turvallisen toimintaympäristön merkitys tulisi sisällyttää nykyistä vahvemmin myös merilogistiikkaa käsittelevään lukuun tai käsitellä asia omana kokonaisuutena. Kokonaisuudelle tulisi määritellä selkeät kehittämistoimet.

Pääesikunta esittää meripolitiikassa esitetyn vision tarkentamista seuraavasti: Tavoitteeksi esitetään lisättäväksi globaalin turvallisuuden ja vakauden edistäminen sekä taloudellisen menestymisen näkökulma esitetään mainittavan ennen ympäristönäkökulmaa.

Pääesikunnan yksityiskohtaiset esitykset on esitetty muutosehdotuksina suoraan luonnosasiakirjaan.

Pääesikunnan lausunto sisältää myös merivoimien näkökulman asiaan.

Lisätietoja asiasta Pääesikunnan suunnitteluosastolla antaa komentaja Misa Kangaste (puh. 0299 510 532).

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Pääesikunnan päällikkö | | | Kenraaliluutnantti | Timo Kivinen | |  | | |  | | | Strategiapäällikön sij | | | Prikaatikenraali | Vesa Virtanen | |  | | |

|  |
| --- |
| Tämä asiakirja on sähköisesti allekirjoitettu. |

|  |  |
| --- | --- |
| LIITTEET |  |

|  |  |
| --- | --- |
| JAKELU |  |

|  |  |
| --- | --- |
| TIEDOKSI | Puolustusministeriö  MERIVE |